ጠቅላይ ሚኒስትር ሀይለማርያም ከቶኒ ብሊየር ጋር ተወያዩ
አዲስ አበባ ሚያዚያ 2/ 2006 (ዋኢማ) – የብሪታኒያ  የቀድሞ  ጠቅላይ  ሚኒስትር  ቶኒ ብሊየር  በኢትዮጵያ ጉብኝታቸው ከኢፌዴሪ ጠቅላይ ሚኒስትር ሀይለማርያም  ደሳለኝ ጋር ተወያይተዋል።የውጭ  ጉዳይ ሚኒስቴር  እንዳስታወቀው ብሊየር በቆይታቸው ከተለያዩ  ሚኒስትሮች ጋር  ተገናኝተው ተወያይተዋል።ከውጭ  ጉዳይ ሚኒስትር  ዶክተር ቴድሮስ  አድሃኖም  ጋር በኢንቨስትመንት ዙሪያ መክረዋል።በውይይታቸውም ላይ ብሊየር በኢትዮጵያ  የኢንቨስትመንት መስፋፋትን የሚያጎለብቱ ሀሳቦችን መሰንዘራቸውና የበኩላቸውን  ድጋፍ ለማድረግ ዝግጁ እንደሆኑ መግለፃቸው ነው የተመለከተው። (ኤፍ.ቢ.ሲ)